**Օրինակելի Ձև 2**

**ՊԱՅՄԱՆԱԳԻՐ N**

**ԱՋԱԿՑՈՂ ՄԻՋՈՑՆԵՐԻ ՎԵՐԱՆՈՐՈԳՈՒՄ ԻՐԱԿԱՆԱՑՆԵԼՈՒ ՄԱՍԻՆ**

**ք․Երևան                      «\_\_\_\_» «\_\_\_\_\_\_\_\_» 20\_\_ թ.**

Հայաստանի Հանրապետության աշխատանքի և սոցիալական հարցերի նախարարությունը (այսուհետև` Պատվիրատու), ի դեմս՝ գլխավոր քարտուղար Ս. Մուրադյանի, որը գործում է նախարարության կանոնադրության հիման վրա մի կողմից, և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(այսուհետև` կատարող)

(կազմակերպության լրիվ անվանումը, կազմակերպական-իրավական ձևը)

ի դեմս\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(համապատասխան լիազորություն ունեցող անձի պաշտոնը, ազգանունը, անունը)

որը գործում է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(կանոնադրության, լիազորագրի կամ այլն)

հիման վրա, մյուս կողմից, հիմք ընդունելով աջակցող միջոցներ տրամադրելու մասին N «\_\_\_\_\_\_\_\_\_\_\_\_\_\_\_\_\_\_\_\_\_\_\_» պայմանագիրը կնքեցին սույն պայմանագիրը (այսուհետ` Պայմանագիր) հետևյալի մասին:

1.**ՊԱՅՄԱՆԱԳՐԻ ԱՌԱՐԿԱՆ ԵՎ ԴՐԱ ԳՆԻ ՈՐՈՇՈՒՄԸ**

1.1 Կատարողը Պատվիրատուի հանձնարարությամբ մատուցում է Պայմանագրում նշված ծառայությունները (այսուհետ՝ Ծառայություններ), իսկ Պատվիրատուն վճարում է այդ Ծառայությունների  դիմաց աջակցող միջոցի վերանորոգման (այսուհետ` վերանորոգում) իրականացման արժեքը՝ Պայմանագրով սահմանված կարգով և պայմաններով:

1.2 Կատարողի կողմից արտերկրից ներկրվող վերանորոգման համար անհրաժեշտ դետալները և մասերը  պետք է համապատասխանեն միջազգային կամ միջպետական կամ եվրոպական ստանդարտներին և ունենան այդ ստանդարտների համապատասխանության  հավաստագիր կամ հայտարարագիր (այսուհետ` Համապատասխանության հավաստագիր կամ հայտարարագիր):

1.3 Պատվիրատուի համար ընդունելի է համարվում այն Համապատասխանության հավաստագիրը կամ հայտարարագիրը, որը  ճանաչված է ԱՊՀ երկրներում, կամ դրան կից Կատարողը ներկայացրել է փորձարկում անցնելու վերաբերյալ արձանագրություն կամ Կատարողի կողմից ներկայացվել  է Հայաստանի Հանրապետության Էկոնոմիկայի նախարարության Ստանդարտացման և չափագիտության ազգային մարմնի կողմից տրված միջազգային կամ միջպետական կամ եվրոպական ստանդարտներին համապատասխանելու վերաբերյալ համապատասխան հավաստագիր կամ հայտարարագիր:

1.4 Կատարողը Պայմանագրով սահմանված կարգով և ժամկետներում, վերանորոգում ստանալու իրավունք ունեցող շահառուին (այսուհետ` Շահառու) տրամադրում է Պայմանագրի N 1 հավելվածով սահմանված նվազագույն պահանջներին (այսուհետ` Նվազագույն պահանջներ) և Պայմանագրի 1.2 և 1.3 կետերի պահանջներին համապատասխանող վերանորոգում:

**2. ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ**

2.1 Պատվիրատուն իրավունք ունի`

2.1.1 Ցանկացած ժամանակ ստուգել Ծառայությունների մատուցման ընթացքը և վերանորոգման իրականցաման որակը, Կատարողից ստանալ օրենքով չարգելված ցանկացած տեղեկատվություն Ծառայությունների ընթացքի վերաբերյալ՝ առանց միջամտելու Կատարողի գործունեությանը.

2.1.2 Կատարողի կողմից իրականացված վերանորոգումը Նվազագույն պահանջներին չհամապատասխանելու դեպքում՝

ա. չընդունել վերանորոգման իրականացման վերաբերյալ Պայմանագրի N 2 հավելվածով սահմանված հանձնման-ընդունման արձանագրությունը (այսուհետ` Արձանագրություն)՝ սահմանելով  ոչ պատշաճ որակի վերանորոգում, Պայմանագրի Նվազագույն պահանջներին համապատասխանող վերանորոգման անհատույց իրականացման ողջամիտ ժամկետ (ողջամիտ ժամկետը չի կարող գերազանցել 21 օրը)՝ կիրառելով Պայմանագրի 5.2 կետով սահմանված տույժը.

բ. հետ գանձել Պայմանագրի Նվազագույն պահանջներին չհամապատասխանող յուրաքանչյուր վերանորոգման համար վճարված գումարն ամբողջությամբ, եթե Կատարողը հրաժարվում է ողջամիտ ժամկետում անհատույց կրկին վերանորոգել տվյալ աջակցող միջոցը` սահմանված նվազագույն պահանջներին համապատասխան.

գ. հետ գանձել վերանորոգման համար վճարված գումարն ամբողջությամբ, եթե ողջամիտ ժամկետում անհատույց իրականացված վերանորոգումը ոչ պատշաճ որակի է կամ չի հանդիսանում սույն պայմանագրի 2.4.2 կետով սահմանված պայմանին.

2.1.3 միակողմանի լուծել Պայմանագիրը, եթե Կատարողն էականորեն խախտել է Պայմանագիրը։ Կատարողի կողմից Պայմանագիրը խախտելն  էական է համարվում, եթե՝

ա. Կատարողը հրաժարվել է ողջամիտ ժամկետում անհատույց կրկին վերանորոգել կատարողի կողմից ոչ պատշաճ վերանորոգված աջակցող միջոցը Պայմանագրի Նվազագույն պահանջներին համապատասխան.

բ. Կատարողը ներկայացված հիմնավորումների հիման վրա ստանձնելով պարտավորություն՝ ողջամիտ ժամկետում անհատույց կրկին չի վերանորոգել  ոչ պատշաճ որակի վերանորոգված աջակցող միջոցը Պայմանագրի Նվազագույն պահանջներրին համապատասխան.

գ. Կատարողի կողմից իրականացված վերանորոգման հետևանքով աջակցող միջոցի օգտագործումը առողջական վնաս է հասցրել շահառուին.

դ. եթե առկա են Պայմանագրի 7.4 կետով սահմանված դեպքերը:

2.2 Պատվիրատուն պարտավոր է`

2.2.1 ընդունել  հաշվետու ամսում  Կատարողի կողմից մատուցված  Ծառայությունների մասին հաշվետվությունները (թղթային կամ էլեկտրոնային եղանակով)` համաձայն 3.1 կետով պահանջվող փաստաթղթերի, իսկ դրանցում անհապատասխանություններ և (կամ) թերություններ  հայտնաբերելու դեպքում` այդ մասին անհապաղ գրավոր հայտնել Կատարողին.

2.2.2 հինգ աշխատանքային օրվա ընթացքում Կատարողի կողմից 2.2.1 կետով ներկայացված փաստաթղթերում անհամապատասխանություններ և թերություններ  չգտնելու դեպքում` ընդունելի համարել մատուցված Ծառայությունների արդյունքը և Կատարողին տրամադրել իր կողմից ստորագրված Արձանագրության մեկ օրինակ.

2.2.3 մատուցված  Ծառայությունների արդյունքն ընդունելի համարելու դեպքում, Պայմանագրով  սահմանված կարգով և ժամկետներում Կատարողի հաշվարկային հաշվին փոխանցել ընդունված  հաշվետվություններով նախատեսված գումարը, իսկ տուգանքների առկայության դեպքում` դրանք հաշվարկել Պայմանագրի 2.1.2 կետի  համաձայն:

2.3. Կատարողն իրավունք ունի`

2.3.1 Պատվիրատուից պահանջել մատուցված Ծառայությունների դիմաց փոխհատուցման ենթակա գումարը վճարել Պայմանագրով սահմանված չափով, կարգով և ժամկետում.

2.3.2 Պատվիրատուից պահանջել չմիջամտելու Կատարողի կողմից Պայմանագրի շրջանակներում իրականացվող գործունեությանը.

2.3.3 ցանկացած պահի միակողմանիորեն լուծել Պայմանագիրը, եթե տվյալ պահին Պատվիրատուի նկատմամբ ստանձնած պարտավորություններն ամբողջությամբ կատարված են:

2.4. Կատարողը պարտավոր է`

2.4.1 վերանորոգումն իրականացնել Նվազագույն պահանջներին համապատասխան, ՀՀ օրենսդրությամբ և Պայմանագրով սահմանված կարգի և պայմանների համաձայն.

2.4.2 վերանորոգումն իրականացնել շահառուի անհատական կարիքներին համապատասխան.

2.4.3 վերանորոգված աջակցող միջոցը Շահառուին տրամադրել` աջակցող միջոցը Շահառուի կարիքներին վերջնականապես հարմարեցնելուց հետո․

2.4.4 Շահառուին սպասարկել պատշաճ մակարդակով, սովորեցնել վերանորոգված աջակցող միջոցը օգտագործելու ձևը.

2.4.5 Պատվիարատուին տրամադրել տեղեկատվություն իր գործունեության վայրի, այլ սպասարկման կետերի և ներկայացուցչությունների վերաբերյալ (հասցե, հեռախոսահամար, էլեկտրոնային փոստ և այլն): Իր գործունեության վայրի, այլ սպասարկման կետերի և ներկայացուցչությունների վերաբերյալ տեղեկատվության (հասցե, հեռախոսահամար, էլեկտրոնային փոստ և այլն) փոփոխման դեպքում այդ մասին եռօրյա ժամկետում հայտնել Պատվիրատուին.

2.4.6 ողջամիտ ժամկետում անհատույց կրկին վերանորոգել Պայմանագրի նվազագույն պահանջներին չհամապատասխանող` կատարողի կողմից վերանորոգված աջակցող միջոցը.

2.4.7 Պայմանագրով նախատեսված դեպքերում վճարել Պայմանագրի 5.2, 5.3, 5.4 և 5.5 կետերով նախատեսված տույժերն ու տուգանքները.

2.4.8 Պայմանագրի գործողության ընթացքում լուծարման կամ սնանկացման գործընթաց սկսելու դեպքում դրա մասին նախապես գրավոր տեղեկացնել Պատվիրատուին.

2.4.9 չհրապարակել կամ երրորդ անձանց որևէ կերպ հասանելի  չդարձնել Պայմանագրի կատարման ընթացքում Շահառուների վերաբերյալ իրեն հայտնի դարձած տեղեկությունները և տվյալները, բացառությամբ ՀՀ օրենսդրությամբ սահմանված դեպքերի.

2.4.10 Պատվիրատուի պահանջով տասնօրյա ժամկետում Պատվիրատուին ներկայացնել գնառաջարկ` համաձայն Պայմանագրի N 3 հավելվածի, ընդ որում ներկայացված գնառաջարկի արդյունքում, ինրպես նաև պայմանագրի շրջանակում իրականացված յուրաքանչյուր վերանորոգման դեպքում Կատարողի շահույթը չպետք է գերազանցի վերանորոգման ինքնարժեքի 10%-ը:

**3. ՎԵՐԱՆՈՐՈԳՄԱՆ ԻՐԱԿԱՆԱՑՄԱՆ ԵՎ ԴՐԱ ԴՐԱ ԿԱՏԱՐՄԱՆ ԱՐԴՅՈՒՆՔԻ**

**ՀԱՆՁՆՄԱՆ ԵՎ ԸՆԴՈՒՆՄԱՆ ԿԱՐԳԸ**

3.1 Պատվիրատուի կողմից Պայմանագրի կամ դրա մի մասի կատարման արդյունքներն ընդունվում են Պատվիրատուի և Կատարողի կողմից երկկողմ ստորագրված և կնքված Արձանագրությունով: Կատարողը, յուրաքանչյուր եռամսյակի հաջորդ ամսվա 10-րդ աշխատանքային օրը, իսկ չորրորդ եռամսյակի համար` մինչև դեկտեմբերի 20-ը, Պատվիրատուին է ներկայացնում նախորդ եռամսյակում Շահառուներին տրամադրված վերանորոգման իրականացման մասին իր կողմից ստորագրված Արձանագրության երկու օրինակ, պրոթեզաօրթոպեդիկ և վերականգնողական պարագաների տրամադրման տեղեկատվական համակարգից արտածած ամփոփ հաշվետվությունը, հաշիվ-ապրանքագիրը (2 օրինակ) և և գնային արժեքի վերաբերյալ հաշվետվություն` համաձայն Պայմանագրի N 3 հավելվածի:

3.2 Պատվիրատուի  կողմից Արձանագրությունը ստորագրվում  է, եթե վերանորոգումը համապատասխանում է Պայմանագրով նախատեսված պահանջներին։ Հակառակ դեպքում Պայմանագրի կամ դրա մի մասի կատարման արդյունքները չեն ընդունվում, Արձանագրությունը չի ստորագրվում և Պատվիրատուն ձեռնարկում է նման իրավիճակի համար Պայմանագրով նախատեսված համապատասխան միջոցները:

3.3 Պատվիրատուն Արձանագրությունը ստանալու պահից հնգօրյա ժամկետում Կատարողին է ներկայացնում իր կողմից ստորագրված Արձանագրության մեկ օրինակը կամ վերանորոգման արդյունքը չընդունելու մասին պատճառաբանված մերժումը։

**4. ՎԵՐԱՆՈՐՈԳՄԱՆ ԱՐԺԵՔԸ ԵՎ ՎՃԱՐՄԱՆ ԿԱՐԳԸ**

4.1 Վերանորոգման արժեքը սահմանվում է ՀՀ պետական բյուջեով աջակցող միջոցների վերանորոգման իրականացման համար նախատեսված միջոցների շրջանակներում, իսկ վերանորոգման մեկ միավորի գնային արժեքը որոշվում է Նախարարի համապատասխան հրամաններով։ Վերանորոգման մեկ միավորի գնային արժեքը ներառում  է նաև Կատարողի կողմից իրականացվող բոլոր ծախսերը, հարկերն ու տուրքերը և ՀՀ օրենդրությամբ սահմանված այլ վճարները։

4.2 Վերանորոգման արժեքի փոփոխության դեպքում Պատվիրատուն այդ մասին պաշտոնապես տեղեկացնում է Կատարողին:

4.3 Պատվիրատուն`  Կատարողի կողմից մատուցված Ծառայությունների դիմաց փոխհատուցում  է անկանխիկ` դրամական միջոցները Կատարողի հաշվարկային հաշվին փոխանցելու միջոցով։ Դրամական միջոցների փոխանցումը կատարվում է երկկողմ ստորագրված Արձանագրության հիման վրա` փոխհատուցման համար նախատեսված ամսում` 20 բանկային օրվա ընթացքում, բայց ոչ ավելի, քան տվյալ ժամանակահատվածի համար նախատեսված միջոցների չափից։ Եթե մատուցված Ծառայությունների դիմաց փոխհատուցելու համար տվյալ ժամանակահատվածում  նախատեսված միջոցները չեն բավարարում, ապա փոխհատուցումը, սույն կետի պայմաններով, իրականացվում է այն ամսում, որում դրամական միջոցները նախատեսված են, սակայն ոչ ուշ քան տվյալ տարվա դեկտեմբերի 20-ը։

**5. ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ**

5.1 Պայմանագրով չնախատեսված դեպքերում, կողմերը ՀՀ օրենսդրությամբ սահմանված կարգով պատասխանատվություն են կրում Պայմանագրով նախատեսված իրենց պարտավորությունները չկատարելու կամ ոչ պատշաճ կատարելու համար:

5.2 Յուրաքանչյուր ոչ պատշաճ որակի կամ Պայմանագրի նվազագույն պահանջներին չհամապատասխանող վերանորոգման իրականացման և տրամադրման օրվանից հաշվարկվում է տույժ՝ վերանորոգման արժեքի 1%-ի չափով յուրաքանչյուր օրվա համար՝ մինչև տվյալ աջակցող միջոցի կրկնակի վերանորոգման իրականացումը Պայմանագրի Նվազագույն պահանջներին համապատասխան:

5.3 Պատվիրատուի կողմից Պայմանագրի 2.1.3 կետի ա., բ. և գ. ենթակետերի հիմքով Պայմանագիրը միակողմանի լուծելու դեպքում Կատարողը վճարում է տուժանք՝ աջակցող միջոցի ձեռքբերման արժեքի կրկնապատիկի չափով:

5.4 Չմատուցված ծառայությունների վերաբերյալ կամ 2.4.3 ենթակետով նախատեսված պահանջները կատարված չլինելու դեպքում Արձանագրություն ներկայացնելու կամ Պատվիրատուին Պայմանագրով նախատեսված պարտավորությունների կատարման դեպքերի մասին ակնհայտ կեղծ տեղեկատվություն տրամադրելու դեպքում, բացի օրենսդրությամբ սահմանված դեպքերից, Կատարողից գանձվում է տուգանք տվյալ վերանորոգման սահմանված գնի հարյուրապատիկի չափով:

5.5 2.4.10 կետով ներկայացված գնառաջարկներում, ինչպես նաև պայմանագրի շրջանակում իրականացված յուրաքանչյուր վերանորոգման դեպքում ակնհայտ կեղծ տեղեկատվություն տրամադրելու դեպքում, որի հետևանքով պարզվի, որ Կատարողի շահույթը գերազանցում է վերանորոգման ինքնարժեքի 10%-ը, բացի օրենսդրությամբ սահմանված դեպքերից, Կատարողից գանձվում է տուգանք տվյալ վերանորոգման համար ներկայացված գնառաջարկի հիսունապատիկի չափով:

5.6 Պայմանագրով սահմանված տույժերը հաշվարկվում և հաշվանցվում են վերանորոգման արդյունքում Կատարողին փոխհատուցման ենթակա գումարներից, իսկ դրա անհնարինության դեպքում` ՀՀ օրենսդրությամբ սահմանված կարգով:

5.7 Տուգանքի կամ տուժանքի վճարումը կողմերին չի ազատում իրենց պայմանագրային պարտավորությունները լրիվ կատարելու պարտականությունից, եթե այլ բան նախատեսված չէ Պայմանագրով։

**6. ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆ (ՖՈՐՍ-ՄԱԺՈՐ)**

6.1 Պայմանագրով պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է Պայմանագիրը կնքելուց հետո, և որը կողմերը չէին կարող կանխատեսել կամ կանխարգելել։ Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, հաղորդակցության միջոցների աշխատանքի դադարեցումը, պետական մարմինների ընդունված իրավական ակտերը և այլ արտակարգ և անկանխատեսելի հանգամանքներ, որոնք անհնարին են դարձնում Պայմանագրով ստանձնած պարտավորությունների կատարումը։ Եթե արտակարգ ուժի ազդեցությունը շարունակվում է երեք ամսից ավելի, ապա կողմերից յուրաքանչյուրն իրավունք ունի լուծել Պայմանագիրը՝ այդ մասին նախապես տեղյակ պահելով մյուս կողմին։

**7.   ԵԶՐԱՓԱԿԻՉ ԴՐՈՒՅԹՆԵՐ**

7.1 Պայմանագիրն ուժի մեջ է մտնում և կողմերի համար պարտադիր է դառնում կնքելու պահից:

7.2 Պայմանագիրը կնքվում է անժամկետ:

7.3 Կատարողը կարող է լուծել պայմանագիրը եթե մարված են պայմանագրով նախատեսված պարտավորությունները, կամ եթե այդ պարտավորությունները Կատարողը, օրենսդրությամբ սահմանված կարգով, փոխանցել է այլ կազմակերպության, որը հանդիսանում է Պատվիրատուի կողմից որակավորված աջակցող միջոցներ տրամադրող կազմակերպություն:

7.4 Այն դեպքում, երբ Հայաստանի Հանրապետության օրենսդրության պահանջների կատարման նկատմամբ հսկողության և (կամ) վերահսկողության կամ բողոքների քննության արդյունքում արձանագրվում է, որ վերանորոգման գործընթացում, Կատարողը ներկայացրել է կեղծ փաստաթղթեր (տեղեկություններ և տվյալներ), կամ աջակցող միջոցների որակավորման ընթացակարգի արդյունքում Կատարողին որակավորված ճանաչելու մասին որոշումը չի համապատասխանում Հայաստանի Հանրապետության օրենսդրությանը, ապա այդ հիմքերն ի հայտ գալուց հետո Պատվիրատուն իրավունք ունի միակողմանիորեն լուծելու Պայմանագիրը, եթե արձանագրված խախտումները մինչև Պայմանագրի կնքումը հայտնի լինելու դեպքում հիմք կհանդիսանային Պայմանագիրը չկնքելու համար։ Ընդ որում, Պատվիրատուն չի կրում Պայմանագրի միակողմանի լուծման հետևանքով Կատարողի համար առաջացող վնասների (այդ թվում բաց թողնված օգուտի) ռիսկը, իսկ Կատարողը պարտավոր է Հայաստանի Հանրապետության օրենսդրությամբ սահմանված կարգով փոխհատուցել իր մեղքով Պատվիրատուի կրած վնասները:

7.5 Պայմանագիրը միակողմանի լուծվելու դեպքում Կատարողը կարող է Պատվիրատուի հետ նոր Պայմանագիր կնքել ոչ շուտ, քան մեկ տարի լրանալուց հետո:

7.6 Պայմանագրում փոփոխություններ և լրացումներ կարող են կատարվել միայն կողմերի փոխադարձ համաձայնությամբ՝ համաձայնագիր կնքելու միջոցով, որը կհանդիսանա Պայմանագրի անբաժանելի մասը: Պայմանագրում ցանկացած փոփոխություն և լրացում վավեր է այն պայմանով, եթե դրանք կատարված են գրավոր և ստորագրված կողմերի (նրանց լիազոր ներկայացուցիչների) կողմից:

7.7 Պայմանագիրը կարող է լուծվել կողմերի փոխադարձ համաձայնությամբ:

7.8 Պայմանագրի գործողության ժամկետը դադարում է, եթե Պատվիրատուի մոտ վերացել է վերանորոգումը որակավորված կազմակերպությունների միջոցով տրամադրելու անհրաժեշտությունը: Այս մասին Պատվիրատուն անհապաղ տեղեկացնում է Կատարողին:

7.9 Պայմանագրի պատշաճ կատարման պայմաններում կողմերի օգուտները (խնայողություններ) կամ կրած վնասները տվյալ կողմի օգուտը կամ կրած վնասն են:

7.10 Երրորդ անձանց նկատմամբ Պայմանագրի կողմերի պարտավորությունները, ներառյալ՝ Պայ­մանագրի կատարման շրջանակում Կատարողի կնքած այլ գործարքները և դրանցից բխող պար­տա­վորությունները, դուրս են Պայմանագրի կարգավորման դաշտից և չեն կարող ազդել Պայմանագրի կա­տարման արդյունքն ընդունելու վրա։ Այդ գործարքների և դրանցից բխող պարտավորությունների կա­տարման համար պատասխանատվությունը կրում է Կատարողը:

7.11 Պայմանագրի կապակցությամբ ծագած վեճերը լուծվում են բանակցությունների միջոցով։ Համաձայնություն ձեռք չբերելու դեպքում վեճերը լուծվում են դատական կարգով:

7.12 Պայմանագրի հավելվածները հանդիսանում են դրա անբաժանելի մասը:

7.13 Պայմանագիրը և դրա հավելվածները կազմված են \_\_\_\_ էջից, կնքվում են երկու օրինակից, որոնք ունեն հավասարազոր իրավաբանական ուժ։ Յուրաքանչյուր  կողմին տրվում է Պայմանագրի մեկ օրինակ:

7.14 Պայմանագրից ծագած կողմի վճարային պարտավորությունը չի կարող դադարել այլ պայմանագրից ծագած՝ հակընդդեմ պարտավորության հաշվանցով, առանց կողմերի գրավոր և կնիքով հաստատված համաձայնության։ Պայմանագրից ծագած պահանջի իրավունքը չի կարող փոխանցվել այլ անձի, առանց պարտապան կողմի գրավոր համաձայնության:

7.15 Պայմանագրի նկատմամբ կիրառվում է Հայաստանի Հանրապետության իրավունքը։

**8.    ԿՈՂՄԵՐԻ ՀԱՍՑԵՆԵՐԸ, ԲԱՆԿԱՅԻՆ ՎԱՎԵՐԱՊԱՅՄԱՆՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ**

|  |  |  |
| --- | --- | --- |
| **Պ Ա Տ Վ Ի Ր Ա Տ ՈՒ**  Անվանումը`  Հասցեն`  Բանկի անվանումը`  Հ/Հ  ՀՎՀՀ  Գլխավոր քարտուղար`  ....................................  Կ.Տ. (ստորագրություն) |  | **Կ Ա Տ Ա Ր Ո Ղ**  Անվանումը`  Հասցեն`  Բանկի անվանումը`  Հ/Հ  ՀՎՀՀ  Տնօրեն`  ................................  Կ.Տ (ստորագրություն) |

Հավելված N 1

«\_\_\_\_\_\_\_\_» «\_\_\_\_\_\_\_\_\_\_\_\_\_\_\_\_\_\_\_» 20\_\_ թ.

N «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» պայմանագրի

**ՆՎԱԶԱԳՈՒՅՆ ՊԱՀԱՆՋՆԵՐ**

**ԱՋԱԿՑՈՂ ՄԻՋՈՑՆԵՐԻ ՎԵՐԱՆՈՐՈԳՄԱՆ**

Վերանորոգումը համարվում է աջակցող միջոցների հիմնական դետալների և նյութերի փոխարինման ու տեղադրման և նվազագույն պահանջով նախատեսված այլ մասնագիտական ծառայությունները:

***Ստորև նշված վերանորոգման ժամանակ օգտագործվող դետալները պետք է համապատասխանեն միջազգային ստանդարտներին և ունենան այդ ստանդարտների համապատասխանության հավաստագիր կամ հայտարարագիր:***

Վերանորոգումը իրականացվում է ՀՀ օրենսդրությամբ սահմանված կարգով և դեպքերում:

|  |  |  |  |  |  |
| --- | --- | --- | --- | --- | --- |
| **Աջակցող միջոցների վերանորոգում** | | | | | |
| 1. **Վերանորոգման իրականացման պայմաններինվերաբերող ընդհանուրպահանջներ,առանձնահատկություններ և այլ պայմաններ** | | | | | |
| Վերանորոգման իրականացման պայմանները | | 1. **Վերանորոգման իրականացման ժամկետը` աջակցող միջոցը վերանորոգելու համար** դիմելու օրվանից սկսած մինչև նվազագույն պահանջներում առկա վերանորոգման իրականացման առավելագույն ժամկետները, որի ընթացքում կատարվում են անհրաժեշտ քանակի չափափորձարկումներ` մինչ վերանորոգման վերջնական իրականացումը: Վերանորոգման իրականացման ժամկետը կարող է երկարաձգվել այն դեպքում, եթե շահառուն սահմանված ժամկետում չի ներկայանում չափափորձարկման: 2. Վերանորոգումը կատարվում է **Միսանական սոցիալական ծառայության (այսուհետ` ՄՍԾ)** ***համապատասխան եզրակացության հիման վրա (բացառությամբ` երաշխիքային ժամկետում գտնվող աջակցող միջոցների վերանորոգումից):***   3. Վերանորոգումը համարվում է մատուցված վերանորոգված աջակցող միջոցը ստանալու հանգամանքը շահառուի կողմից անձնական քարտում ստորագրելուց հետո։  Ընդ որում, եթե շահառուն հրաժարվում է վերանորոգված աջակցող միջոցը ստանալուց կամ չի ստորագրում անձնական քարտում (համարում է, որ վերանորոգումը պատշաճ որակի չէ) ապա նրա դիմումի հիման վրա, վիճահարույց հարցը քննարկվում է ՄՍԾ-ում։ Այս դեպքում ՄՍԾ-ն տալիս է եզրակացություն՝  վերանորորոգումը պատշաճ որակի լինելու կամ պատշաճ որակի չլինելու և նոր վերանորոգում իրականացնելու վերաբերյալ։ Ոչ պատշաճ որակի է համարվում այն վերանորոգումը, որը տրամադրվել է սույն նվազագույն պահանջների խախտմամբ, կամ որի պատճառով խախտվել է կամ կարող է խախտվել աջակցող միջոցի ամբողջականությունը, այն կրելու հարմարավետությունը կամ դրա ֆունկցիոնալությունը կամ կարող է վնասել Շահառուի առողջությանը:  4. ՄՍԾ եզրակացությունը (որոշումը) իրավապարտադիր է: | | | |
|  | | 5. Աջակցող միջոցները վերանորոգվում են չօգտագործված, միջազգային ստանդարտներին համապատասխանող դետալներով  6. Վերանորոգման արդյունքում ամբողջովին վերականգնվում են պատրաստման պահին աջակցող միջոցի ունեցած չափանիշները, հնարավորությունները և ֆունկցիոնալությունը:  7. Վերանորոգված պարագան պետք է բավարարի շահառուի պահանջներին՝   * անթրոպոմետրիկ տվյալներով * բժշկական ցուցումով * տարիքային առանձնահատկություններով * դիմացկունությամբ և ամրությամբ * ֆունկցիոնալությամբ * հարմարությամբ * էսթետիկ տվյալներով | | | |
| Վիճակը | | Չօգտագործված, ամբողջությամբ նոր նյութերից և դետալներից | | | |
| Երաշխիքային ժամկետ | | ***Կազմակերպության կողմից երաշխիքային սպասարկում կարող է չիրականացվել, եթե՝***   1. խախտվել են աջակցող միջոցի պահպանման ու օգտագործման կանոնները, 2. թերությունն առաջացել է բնականոն մաշվածության հետևանքով: Ընդ որում, բնականոն մաշվածություն համարվում են տրամադրված ծառայության շրջանակներում վերանորոգված աջակցող միջոցի օգտագործման հետևանքները, որոնք երաշխիքային ժամկետում առաջացրել են տեխնիկական վիճակի և արտաքին տեսքի վատթարացում, 3. տրամադրված ծառայության շրջանակներում վերանորոգված աջակցող միջոցը օգտագործվել է ոչ անմիջական նշանակությամբ, 4. տրամադրված ծառայության շրջանակներում վերանորոգված աջակցող միջոցի վրա առկա են չլիազորված անձանց կողմից կատարված վերանորոգման հետքեր, 5. թերությունն առաջացել է տրամադրված ծառայության շրջանակներում վերանորոգված աջակցող միջոցի կառուցվածքը կամ սխեման փոխելու հետևանքով, 6. թերությունն առաջացել դժբախտ պատահարների, միտումնավոր կամ անզգույշ կատարած քայլերի կամ անփույթ վերաբերմունքի հետևանքով, 7. տրամադրված ծառայության շրջանակներում վերանորոգված աջակցող միջոցը սպառողին հանձնելուց հետո նրա վրա հայտնաբերվել են մեխանիկական վնասվածքներ` խոնավության, բարձր կամ ցածր ջերմաստիճանի, ժանգոտման, թթվային միջավայրի ազդեցության տակ առաջացած վնասվածքներ:   Վերը նշված 1-7-րդ դեպքերի համար անձի իր միջոցների հաշվին է իրականացնում վերանորոգումը:  **Նշում՝** իրականացված վերանորոգման երաշխիքային ժամկետում առաջացած վիճահարույց դեպքերի վերաբերյալ, քաղաքացու դիմումի հիման վրա, եզրակացություն է ներկայացնում ՄՍԾ-ն, որը իրավապարտադիր է:   * ՄՍԾ կողմից ներկայացված եզրակացության հիման վրա կազմակերպությունը իր միջոցներով կրկին վերանորգում է աջակցող միջոցը, եթե կատարվել է ոչ պատշաճ որակի վերանորոգում: * ՄՍԾ եզրակացության հիման վրա ՀՀ պետական բյուջեի կամ օրենքով չարգելված միջոցների հաշվին կարող է իրականացվել նոր վերանորոգում. եթե դրա անհրաժեշտություն է առաջացել Շահառու ֆիզիոլոգիական փոփոխությունների հետևանքով: | | | |
| Անվտանգությունը | | Շահառուի օրգանիզմի համար անվտանգ:  Օգտագործվող նյութերը պետք է բավարարեն շահառուի հիգիենիկ և ֆիզիկական պահանջներին` հաշվի առնելով նրա հիմնական և ուղեկցող հիվանդությունների բնույթը:  Եթե Շահառուի մոտ առաջացել է որևէ առողջական խնդիր կապված անդամահատված ծայրատի հետ, վերանորոգման վերաբերյալ ՄՍԾ համապատասխան եզրակացությունը ստանալուց հետո, ապա վերանրոգող կազմակերպության մասնագետները կարող են Շահառուին հայտնել այդ հիմքով վերանորոգում չիրականացնելու նպատակահարմարության վերաբերյալ և խորհուրդ տալ դիմել բժշկական հաստատություն կամ ՄՍԾ-ի վերականգնողաբաններին: Շահառուն ստորագրում է, որ տեղեկացված է վերանորոգման իրականացման ոչ նպատակահարմար լինելու վերաբերյալ և միայն դրանից հետո իր ցանկությամբ կարող է ստանալ այդ վերանորոգումը: | | | |
| **2) Տեխնիկական նկարագրություն** | | | | | |
| **N** |  | | **ՉԱՓԻ ՄԻԱՎՈՐԸ/ ՔԱՆԱԿԸ** | **ՎԵՐԱՆՈՐՈԳՄԱՆ ԻՐԱԿԱՆԱՑՄԱՆ**  **ԱՌԱՎԵԼԱԳՈՒՅՆ ԺԱՄԿԵՏԸ**  **(oրացուցային)** | **ՆՎԱԶԱԳՈՒՅՆ ԵՐԱՇԽԻՔԸ**  **(ամիս)** |
| 1. | Կոնքազդրի էկզարտիկ պրոթեզի ծայրատի փոխարինում | | Հատ/1 | 15 | 12 |
| 2. | Ծնկա-հոդի էկզարտիկ պրոթեզի ծայրատի փոխարինում և տեղադրում | | Հատ/ 1 | 15 | 12 |
| 3. | Ազդրի պրոթեզի կոսմետիկայի փոխարինում և տեղադրում | | Հատ/1 | 5 | 12 |
| 4. | Ազդրի պրոթեզի ծայրատի փոխարինում և տեղադրում | | Հատ/1 | 15 | 12 |
| 5. | Ազդրի պրոթեզի ծնկի փոխարինում և տեղադրում | | Հատ/1 | 5 | 12 |
| 6. | Ազդրի պրոթեզի կաշվե ծայրատի փոխարինում և տեղադրում | | Հատ/1 | 10 | 12 |
| 7. | Աղդրի պրոթեզը գոտկատեղին ֆիքսող էլաստիկ գոտկա-ազդրային աղեկապի փոխարինում և տեղադրում | | Հատ/1 | 1 | 12 |
| 8. | Ազդրի պրոթեզի ծայրատի ընդունիչի սուռլինե ներդիրի (ISNI) փոխարինում  և տեղադրում | | Հատ/1 | 5 | 12 |
| 9. | Ազդրի պրոթեզի ծայրատի ընդունիչի և սուռլինե ներդիրի (ISNI) փոխարինում  և տեղադրում | | Հատ/1 | 15 | 12 |
| 10. | Ազդրի պրոթեզի սիլիոնե լայների փոխարինում և տեղադրում | | Հատ/1 | 15 | 12 |
| 11. | Ազդրի կաշվից պրոթեզի շինաների  փոխարինում և տեղադրում | | Հատ/1 | 10 | 12 |
| 12. | Սրունքի պրոթեզի սիլիկոնե լայների փոխարինում և տեղադրում | | Հատ/1 | 15 | 12 |
| 13. | Սրունքի պրոթեզի ծայրատի կաշվի փոխարինում և տեղադրում | | Հատ/1 | 10 | 12 |
| 14. | Սրունքի մոդուլյար պրոթեզի ծայրատի փոխարինում և տեղադրում | | Հատ/1 | 15 | 12 |
| 15. | Սրունքի պրոթեզի ծայրատի փոխարինում և տեղադրում | | Հատ/1 | 15 | 12 |
| 16. | Սրունքի պրոթեզի փափուկ ծայրատի փոխարինում և տեղադրում | | Հատ/1 | 5 | 12 |
| 17. | Սրունքի պրոթեզի մանժեթի փոխարինում և տեղադրում | | Հատ/1 | 10 | 12 |
| 18. | Սրունքի պրոթեզի մանժեթի և շինայի փոխարինում և տեղադրում | | Հատ/1 | 15 | 12 |
| 19. | Սրունքի պրոթեզի կոսմետիկայի փոխարինում և տեղադրում | | Հատ/1 | 5 | 12 |
| 20. | Ստորին վերջույթի  պրոթեզի ծնկակալի փոխարինում և տեղադրում | | Հատ/1 | 1 | 12 |
| 21. | Ստորին վերջույթի բոլոր տեսակի պրոթեզների թաթի փոխարինում | | Հատ/1 | 2 | 12 |
| 22. | Ստորին վերջույթի բոլոր տեսակի պրոթեզների փոքր վերանորոգում | | Հատ/1 | 2 | 12 |
| 23. | Վերին վերջույթի պրոթեզների կոսմետիկ  դաստակի փոխարինում և տեղադրում | | Հատ/1 | 5 | 12 |
| 24. | Վերին վերջույթի ձգողական պրոթեզների դաստակի փոխարինում և տեղադրում | | Հատ/1 | 5 | 12 |
| 25. | Արմնկային հոդի փոխարինում և տեղադրում | | Հատ/1 | 5 | 12 |
| 26. | Նախաբազուկի ամրագոտիների փոխարինում և տեղադրում | | Հատ/1 | 5 | 12 |
| 27. | Բազուկի ամրագոտիների  փոխարինում և տեղադրում | | Հատ/1 | 5 | 12 |
| 28. | Վերին  վերջույթի պրոթեզի կոսմետիկ ձեռնոցի փոխարինում և տեղադրում | | Հատ/1 | 5 | 12 |
| 29. | Ձգողական արմնկային հոդի փոխարինում | | Հատ/1 | 10 | 12 |
| 30. | Միոպրոթեզի մարտկոցի փոխում և տեղադրում | | Հատ/1 | 1 | 12 |
| 31. | Միոպրոթեզի սենսորային տվիչների փոխում և տեղադրում | | Հատ/1 | 2 | 18 |
| 32. | Միոպրոթեզի դաստակի փոխում և տեղադրում | | Հատ/1 | 10 | 18 |
| 33. | Սրունքի և ազդրի պրոթեզների կապիչների և գոտիների փոխում և տեղադրում | | Հատ/1 | 2 | 12 |
| 34. | Վակում կլապանի և տրուբկայի փոխարինում և տեղադրում | | Հատ/1 | 2 | 12 |
| 35. | Բոլոր տեսակի օրթոպրոթեզների ոտնաթաթի փոխարինում և տեղադրում | | Հատ/1 | 2 | 12 |
| 36. | Սրունքի օրթոպրոթեզի ծայրատի փոխում և տեղադրում | | Հատ/1 | 15 | 12 |
| 37. | Ազդրի օրթոպրոթեզի ծայրատի փոխում և տեղադրում | | Հատ/1 | 15 | 12 |
| 38. | Սրունքի օրթոպրոթեզի կաշվե ծայրատի փոխարինում և տեղադրում | | Հատ/1 | 15 | 12 |
| 39. | Ազդրի օրթոպրոթեզի կաշվի ծայրատի փոխարինում և տեղադրում | | Հատ/1 | 15 | 12 |
| 40. | Բոլոր տեսակի կաշվե օրթոպրոթեզների աստառի փոխարինում և տեղադրում | | Հատ/1 | 5 | 12 |
| 41. | Բոլոր տեսակի օրթոպրոթեզների կապիչների փոխարինում և տեղադրում | | Հատ/1 | 2 | 12 |
| 42. | Սրունքի օրթոպրոթեզի փափուկ ծայրատի փոխում և տեղադրում | | Հատ/1 | 5 | 12 |
| 43. | Ազդրի օրթոպրոթեզի փափուկ ծայրատի փոխում և տեղադրում | | Հատ/1 | 2 | 12 |
| 44. | Ազդրի օրթոպրոթեզի կոսմետիկայի փոխում և տեղադրում | | Հատ/1 | 5 | 12 |
| 45. | Սրունքի և ազդրի կաշվե պրոթեզների սրունք-թաթային հոդի փոխում | | Հատ/1 | 2 | 12 |
| 46. | Սրունքի և ազդրի կաշվե պրոթեզների փայտյա կոճի (շիկոլոդկայի) փոխում | | Հատ/1 | 2 | 12 |

Հավելված N 2

«\_\_\_\_\_\_\_\_» «\_\_\_\_\_\_\_\_\_\_\_\_\_\_\_\_\_\_\_» 20\_\_ թ.

N «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» պայմանագրի

|  |  |
| --- | --- |
| Պայմանագրի կողմ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  գտնվելու վայրը \_\_\_\_\_\_\_\_\_\_\_\_\_\_  հհ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  հվհհ \_\_\_\_\_\_\_\_\_\_\_\_\_\_\_\_\_\_\_\_\_\_\_ | Պատվիրատու  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  գտնվելու վայրը \_\_\_\_\_\_\_\_\_\_\_\_\_\_\_\_\_  հհ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  հվհհ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**ԱՐՁԱՆԱԳՐՈՒԹՅՈՒՆ N**

**ՊԱՅՄԱՆԱԳՐԻ ԿԱՄ ԴՐԱ ՄԻ ՄԱՍԻ ԿԱՏԱՐՄԱՆ ԱՐԴՅՈՒՆՔՆԵՐԻ**

**ՀԱՆՁՆՄԱՆ-ԸՆԴՈՒՆՄԱՆ**

«\_\_\_» «\_\_\_\_\_\_\_\_\_\_\_\_\_\_\_\_\_\_» 20\_\_թ*.*

Պայմանագրի /այսուհետ` Պայմանագիր/ անվանումը` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Պայմանագրի կնքման ամսաթիվը` «\_\_\_\_» «\_\_\_\_\_\_\_\_\_\_\_\_\_\_\_\_\_\_» 20\_\_թ.

Պայմանագրի համարը` \_\_\_\_\_\_\_\_\_\_

Պատվիրատուն՝ ի դեմս \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ և

Պայմանագրի կողմը՝ ի դեմս\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, հիմք ընդունելով Պայմանագրի կատարման վերաբերյալ «\_\_\_\_» «\_\_\_\_\_\_\_\_\_\_\_\_\_\_\_\_\_\_» 20\_\_թ. կազմված` գնման հայտը նախագծած ներկայացուցչի N \_\_\_ եզրակացությունն այն մասին, որ Պայմանագրով նախատեսված` ստորև նշված ծառայությունները համապատասխանում են Պայմանագրով ամրագրված տեխնիկական բնութագրերին և գնման ժամանակացույցին` կազմեցին սույն արձանագրությունը հետևյալի մասին.

Պայմանագրի շրջանակներում Պայմանագրի կողմը մատուցել է հետևյալ ծառայությունները՝

|  |  |  |  |  |  |
| --- | --- | --- | --- | --- | --- |
| N | Մատուցված ծառայությունների | | | | |
| անվանումը | տեխնիկական բնութագրի համառոտ շարադրանքը | քանակական ցուցանիշը | կատարման ժամկետը | Վճարման ենթակա գումարը /հազար դրամ/ |
| փաստացի | փաստացի |
|  |  |  |  |  |  |

Վերոհիշյալ ծառայությունների մատուցման վերաբերյալ բոլոր հաշիվ-ապրանքագրերը հանդիսանում են սույն արձանագրության բաղկացուցիչ մասը և կցվում են:

|  |  |
| --- | --- |
| Ծառայությունը հանձնեց | Ծառայությունն ընդունեց |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ստորագրություն | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ստորագրություն |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ազգանուն, անուն | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ազգանուն, անուն |
| Կ.Տ. | Կ.Տ. |

Հավելված N 3

«\_\_\_\_\_\_\_\_» «\_\_\_\_\_\_\_\_\_\_\_\_\_\_\_\_\_\_\_» 20\_\_ թ.

N «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» պայմանագրի

**ՀԱՇՎԵՏՎՈՒԹՅՈՒՆ/ԳՆԱՌԱՋԱՐԿ**

Աջակցող միջոցների վերանորոգման վերաբերյալ

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| N | Տրամադրվող աջակցող միջոցի վերանորոգման անունը(համաձայն Պատվիրատուի կողմից հաստատված ցանկի) | Տրամադրվող վերանորոգման համար Օգտագործվող դետալները | Օգտագործվող դետալների Ձեռքբերման գինը | | Տրամադրվող աջակցող միջոցի վերանորոգման համար օգտագործվող դետալների ընդամենը արժեքը | Այլ ծախսեր | | | | | | Վերանորոգման Ինքնարժեք | Շահույթ | | Վերջնական գին (գնառաջարկ) |
| ՀՀ տարածքից դուրս տվյալ երկրի փոխարժեքով | ՀՀ դրամով\* | Ծախսերի անունները ՀՀ տարածքից դուրս | ՀՀ տարածքից դուրս տվյալ երկրի փոխարժեքով ծախս | ՀՀ դրամով ծախս\* | Ծախսերի անունները ՀՀ տարածքում | ՀՀ տարածքում ծախս | Ընդամենը ծախս | տոկոսը | գումարը |
| 1 | 2 | 3 | 4 | 5 | 6 | 7 | 8 | 9 | 10 | 11 | 12(9+11) | 13(6+12) | 14 | 15 | 16(13+15) |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
| ... |  |  |  |  |  |  |  |  |  |  |  |  |  |  |  |

\*ՀՀ տարածքից դուրս գնված միջոցի փոխարժեքը հաշվարկվում է ձեռք բերման պահին ՀՀ կենտրոնական բանկի կողմից սահմանված միջին փոխարժեքով:

*Ծանոթություն.* Ներկայացված ինքնարժեքի մեջ չեն հաշվարկվում կազմակերպության այլ` աջակցող միջոցների տրամադրմանը և (կամ) վերանորոգմանը չառնչվող գործունեությամբ զբաղվելու դեպքում առաջացած ծախսերը:

Կազմակերպության անվանում` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Կազմակերպության Տնօրեն` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

անուն, ազգանուն ստորագրություն Կ.Տ